लक्ष्मीमार्ग गोल्डकप असोजमा
डाँगीहाट युथ क्लबको आयोजनामा तेस्रो लक्ष्मीमार्ग अन्तर्राष्ट्रिय आमन्त्रण गोल्डकप फुटबल प्रतियोगिता असोज ४–११ गतेसम्म हुने भएको छ । प्रतियोगिताको तेस्रो संस्करणमा विजेतालाई ५ लाख र उपविजेतालाई अढाई लाख रुपैयाँ पुरस्कार दिइने भएको छ । यसअघि ३ र डेढलाख दिइन्थ्यो ।
डाँगीहाट,मोरङ — डाँगीहाट युथ क्लबको आयोजनामा तेस्रो लक्ष्मीमार्ग अन्तर्राष्ट्रिय आमन्त्रण गोल्डकप फुटबल प्रतियोगिता असोज ४–११ गतेसम्म हुने भएको छ । प्रतियोगिताको तेस्रो संस्करणमा विजेतालाई ५ लाख र उपविजेतालाई अढाई लाख रुपैयाँ पुरस्कार दिइने भएको छ । यसअघि ३ र डेढलाख दिइन्थ्यो ।आयोजकले सोमबार पत्रकार सम्मेलन गरी प्रतियोगितामा ८ टिमको सहभागीता हुने जनायो । क्लबका अध्यक्ष विक्रम वान्तवा राईका अनुसार अनुमानीत ३१ लाख रुपैया खर्च हुने प्रतियोगितामा नेपाल पुलीस, एपीएफ, झापा ११, सुनसरीको धरान ११, आयोजक मोरङ ११, रुपन्देही ११, भारतको रोयल क्लव सिलिगुडी र मदन भण्डरी स्पोटर्स एकेडेमी काठमाडौको सहभागीता रहने छ । अखिल नेपाल फुटबल संघका वर्गीकरणमा यो प्रतियोगिता ‘घ’ श्रेणीको हो ।मुख्य प्रायोजकमा बुद्ध एयरले ५ लाख, सहप्रायोजक टुबोर्ग वियरले ३ लाख अन्य प्रायोजकले ३ लाख विभिन्न नगरपालिकाले १० लाख, बेलवारी नगरपालिका विभिन्न वडाले ३ लाख टिकट विक्रीवाट ७ लाख र संघसस्थावाट २ लाख रुपैयाँ संकलन गर्ने लक्ष्य आयोजकको छ ।प्रतियोगिताको पहिलो संस्करणबाट भएको नाफा २ लाख ८७ हजार र दोस्रोबाट भएको १ लाख ८ हजार रुपैयाँ नाफा सहित स्थनीय संघसस्थाको सहयोग मार्फत करिब ८ लाखको लागतमा क्लबको भवन निर्माण गरिएको छ ।प्रतियोगितामा हरेक दिनको म्यान अफ द म्याचलाई ५ हजार र विभिन्न ६ विधाका उत्कृष्ट खेलाडीलाई जनही १० हजार र प्रतियोगिताको उत्कृष्ट खेलाडीलाई १० हजार रुपैयाँ पुरस्कार दिइने जनाइएको छ ।